wannaphong/clean_thaiwikipedia huggingface dataset:
# วงศ์สะเดาดิน
วงศ์สะเดาดิน หรือ (:En:Molluginaceae) เป็นวงศ์ของพืชมีดอก ในระบบ APG จัดให้วงศ์นี้อยู่ในอันดับ Caryophyllales ในเคลดพืชใบเลี้ยงคู่แท้  มีสมาชิก 100 สปีชีส์ แต่เดิมวงศ์นี้เคยรวมอยู่กับวงศืที่ใหญ่กว่าคือวงศ์ Aizoaceae.

 สกุล 
 Adenogramma   Rchb.
 Coelanthum    E.Mey. ex Fenzl
 Corbichonia   Scop.
 Corrigiola    L.
 Glinus        L.
 Glischrothamnus       Pilg.
 Hypertelis    E.Mey. ex Fenzl
 Limeum        L.
 Macarthuria   Hugel ex Endl.
 Mollugo       L.
 Orygia        Forssk. =  Corbichonia Scop.
 Pharnaceum    L.
 Polpoda       C.Presl
 Psammotropha  Eckl. & Zeyh.
 Semonvillea   J.Gay =  Limeum L.
 Suessenguthiella      Friedrich
 Telephium     L.
# ฟูฟู
ฟูฟู (fufu หรือ foufou) เป็นอาหารหลักของหลายประเทศในแอฟริกาและแคริบเบียน โดยมากทำจากแป้งมันสำปะหลัง Montgomery, B. V., & Nabwire, C. R. (2002). Cooking the West African Way. Lerner Publications.แต่บางครั้งอาจทำจากแป้งข้าวโพดหรือแป้งเซโมลินา
# สนามกีฬาโอลิมปิกอาทาทืร์ค
สนามกีฬาโอลิมปิกอาทาทืร์ค หรือที่รู้จักกันในชื่อภาษาตุรกีว่า อาทาทืร์คโอลิมปิยัทสตาดือ  ตั้งอยู่ที่เมืองอิสตันบูล ประเทศตุรกี เป็นสนามกีฬาขนาดใหญ่อันดับที่ 2 ของตุรกี ตั้งชื่อตามมุสทาฟา เคมัล อาทาทืร์ค ผู้ก่อตั้งและประธานาธิบดีคนแรกของตุรกี เริ่มก่อสร้างในปี ค.ศ. 1997 แล้วเสร็จในปี ค.ศ. 2002

ในปัจจุบันสนามกีฬาแห่งนี้เป็นสนามกีฬาหลักของฟุตบอลทีมชาติตุรกี
# วงศ์สนเขา
วงศ์สนเขา หรือ Pinaceae เป็นวงศ์ของไม้ยืนต้นหรือไม้พุ่ม รวมทั้งสนโคนิเฟอร์ ที่มีความสำคัญทางการค้า อยู่ในอันดับ Pinales ซึ่งมีชื่อเดิมว่า  Coniferales วงศ์นี้มีพลาสติดในซีฟเซลล์ที่ลักษณะเฉพาะ รูปแบบการเจริญก่อนเป็นเอ็มบริโอและไม่มี bioflavonoids มีสมาชิกประมาณ 220-250 สปีชีส์ และ  11 สกุล
# ปลาซิวข้าวสารญี่ปุ่น
ปลาซิวข้าวสารญี่ปุ่น หรือ ปลาซิวข้าวสารจิ๋ว (; โรมะจิ: Medaka) เป็นปลาน้ำจืดขนาดเล็กชนิดหนึ่ง ในวงศ์ปลาซิวข้าวสาร (	Adrianichthyidae)

จัดเป็นปลาชนิดแรกที่ถูกค้นพบและศึกษาในวงศ์นี้ โดยพบในนาข้าวประเทศญี่ปุ่น อันเป็นที่มาของชื่อสามัญ "ปลาข้าวสาร" หรือ "ปลาซิวข้าวสาร" และถือเป็นชนิดต้นแบบของสกุล Oryzias ด้วย 

เป็นปลาที่มีขนาดเล็ก ความยาวไม่เกิน 3 เซนติเมตร พบในแหล่งน้ำที่มีอุณหภูมิประมาณ 20 องศาเซลเซียส มีถิ่นกระจายพันธุ์ที่กว้างไกลมาก โดยพบได้ตั้งแต่ประเทศญี่ปุ่น, ยูเรเซีย, จีน, เกาหลี, ลาว และภาคตะวันออกเฉียงเหนือของไทยหน้า 26-27, สกุล Oryzias ปลาข้าวสาร โดย สุริศา ซอมาดี. "Mini Atlas". นิตยสาร Aquarium Biz ปีที่ 5 ฉบับที่ 49: กรกฎาคม 2014
# ฟุตบอลในประเทศเยอรมนี
thumb|280px|ผู้สนับสนุนการออกแบบท่าเต้นสำหรับสโมสรแอร์สเทอร์ เอ็ฟเซ อูนีโอนแบร์ลีน ของสมาคมฟุตบอลเยอรมัน

ฟุตบอลนับเป็นกีฬาที่ได้รับความนิยมมากที่สุดของประเทศเยอรมนี โดยมีสมาคมฟุตบอลเยอรมัน (หรือ) เป็นองค์กรบริหารหลักของประเทศ ร่วมกับสมาชิก 6.6 ล้านคน (ประมาณแปดเปอร์เซ็นต์ของประชากร) ที่ได้มีการจัดสโมสรขึ้นกว่า 26,000 สโมสร โดยมีระบบลีก อันประกอบด้วยบุนเดิสลีกา บุนเดิสลีกาสอง และลีกาสาม ที่อยู่ในระดับสูงสุด โดยผู้ชนะของบุนเดิสลีกาจะครองตำแหน่งแชมป์ฟุตบอลเยอรมัน นอกจากนี้ ยังมีการแข่งขันฟุตบอลแห่งชาติ โดยการแข่งขันที่โดดเด่นที่สุดคือเดเอ็ฟเบ-โพคาล (เยอรมันคัพ) และเดเอ็ฟเอ็ล-ซูเพอร์คัพ (เยอรมันซูเปอร์คัพ)

ส่วนในการแข่งขันระดับนานาชาติ เยอรมนีเป็นหนึ่งในประเทศที่ประสบความสำเร็จด้านฟุตบอลมากที่สุด ซึ่งฟุตบอลทีมชาติเยอรมนีได้เคยชนะการแข่งขันฟุตบอลโลกมาแล้วถึงสี่สมัย (ค.ศ. 1954, 1974, 1990, 2014) เช่นเดียวกับการทำสถิติชนะในฟุตบอลชิงแชมป์แห่งชาติยุโรปมาแล้วถึงสามสมัย (ค.ศ. 1972, 1980, 1996) รวมทั้งฟุตบอลหญิงทีมชาติเยอรมนียังได้ชนะการแข่งขันฟุตบอลโลกหญิงมาแล้วถึงสองสมัย (ค.ศ. 2003, 2007) และทำสถิติเป็นผู้ชนะการแข่งขันฟุตบอลหญิงชิงแชมป์แห่งชาติยุโรปมาแล้วถึงแปดสมัย (ค.ศ. 1989, 1991, 1995, 1997, 2001, 2005, 2009, 2013) ซึ่งเยอรมนีเป็นเพียงประเทศเดียวที่สามารถชนะการแข่งขันฟุตบอลโลกและฟุตบอลชิงแชมป์แห่งชาติยุโรปได้ทั้งประเภททีมชายและทีมหญิง นอกจากนั้น ประเทศเยอรมนียังเคยเป็นเจ้าภาพจัดการแข่งขันฟุตบอลโลก 1974, ฟุตบอลชิงแชมป์แห่งชาติยุโรป 1988 และฟุตบอลโลก 2006 ตลอดจนฟุตบอลหญิงชิงแชมป์แห่งชาติยุโรป 1989, ฟุตบอลหญิงชิงแชมป์แห่งชาติยุโรป 1995, ฟุตบอลหญิงชิงแชมป์แห่งชาติยุโรป 2001 และฟุตบอลโลกหญิง 2011
# วงศ์ผักคาวตอง
วงศ์ผักคาวตอง หรือ Saururaceae เป็นวงศ์ของพืชมีดอกประกอบด้วย 4 สกุลและ 7 สปีชีส์  เป็นพืชพื้นเมืองในเอเชียตะวันออก เอเชียใต้ และอเมริกาเหนือ ในระบบ APG จัดให้อยู่ในอันดับ Piperales ในเคลดmagnoliids

สกุลและสปีชีส์ 
Anemopsis californica (Nutt.) Hook. & Arn. (Yerba mansa). – North America.
Gymnotheca chinensis Decne. – Asia.
Gymnotheca involucrata S. J. Pei. – Asia.
Houttuynia cordata Thunberg. – Asia.
Houttuynia emeiensis Z.Y.Zhu & S.L.Zhang - Asia.
Saururus cernuus L. (Lizard's tail, Water-dragon)– North America.
Saururus chinensis (Loureiro) Baillon. – Asia.
†Saururus tuckerae - Middle Eocene
# โซเม็ง
โซเม็ง  ภาษาจีนกลางอ่านว่า ซู่เมี่ยน  ภาษาเกาหลีอ่านว่า โซมย็อน (소면) แปลตามตัวว่า "บะหมี่แบบเรียบ ๆ"

โซเม็ง เป็น เส้นบะหมี่ญี่ปุ่นสีขาวทำมาจากแป้งสาลี ที่เส้นบางมาก เส้นผ่านศูนย์กลางน้อยกว่า 1.3 มิลลิเมตร ปกติเสิร์ฟเป็นบะหมี่เย็น เส้นผ่านศูนย์กลางมีขนาดแตกต่างอย่างชัดเจนระหว่างเส้นโซเม็งกับเส้นหมี่ที่หนากว่าอย่างฮิยามูงิและอูดง ตอนทำ เส้นโซเม็งจะถูกยืดคล้ายกับเส้นอูดงบางชนิด แป้งโด (dough) ถูกยืดด้วยน้ำมันพืชเพื่อให้ได้เส้นที่บางมาก ๆ แล้วนำไปผึ่งลมให้แห้ง

โซเม็งจะกินกันเป็นบะหมี่เย็นร่วมกับน้ำจิ้มรสอ่อนHiking in Japan - Richard Ryall, Craig McLachlan, David Joll. p. 177. ที่เรียกว่า "สึยุ" สึยุนั้นปกติจะเป็นน้ำซอสที่ทำจากปลาโอแห้ง (คัตสึโอบูชิ) ที่สามารถปรุงรสด้วยต้นหอมญี่ปุ่น ขิง หรือขิงญี่ปุ่น ที่เรียกว่า เมียวงะ ในฤดูร้อน โซเม็งแช่น้ำแข็งจะเป็นที่นิยมในการดับร้อน

โซเม็งเสิร์ฟในซุปร้อน ปกติจะเรียกว่า นิวเม็ง รับประทานกันในฤดูหนาว คล้ายกับโซบะหรืออูดง

นางาชิโซเม็ง
thumb|left|โซเม็งราง

นางาชิโซเม็ง (, แปลว่า "โซเม็งปล่อยไหล") ภัตตาคารบางแห่งนำเสนอในฤดูร้อน จะวางเส้นหมี่ในรางไม้ไผ่ยาว ขวางตามยาวของภัตตาคาร ในรางจะมีน้ำเย็นจัดใส ๆ เมื่อเส้นโซเม็งไหลผ่าน ผู้รับประทานจะคีบออกด้วยตะเกียบของพวกเขา แล้วจุ่มเส้นในสึยุ การจับเส้นหมี่ต้องใช้ความคล่องแคล่วพอสมควร แต่เส้นหมี่ที่คีบกันได้ไม่ทันนั้น ปกติแล้วจะไม่ถูกนำมากินอีก ดังนั้นผู้รับประทานจะถูกกดดันให้คีบให้ได้มากที่สุดเท่าที่จะทำได้ ความฟุ่มเฟือยเล็กน้อยได้ถูกคิดขึ้นโดยการใส่เส้นโซเม็งของพวกเขาลงในลำธารจริง ๆ ซึ่งนั่นผู้รับประทานสามารถเพลิดเพลินกับมื้ออาหารของพวกเขา ในสวนที่ถูกจัดไว้อย่างสวยงาม มีการออกแบบเครื่องจำลองประสบการณ์นี้ให้ทำได้ที่บ้าน

โซเม็งคาโบจะ
โซเม็งคาโบจะ  เป็นแตงผลรีชนิดหนึ่ง ที่เนื้อแตกเป็นเส้นคล้ายเส้นโซเม็งหรือเส้นสปาเกตตี คำว่า คาโบจะ มาจากคำว่า กัมพูชา ในภาษาญี่ปุ่นใช้หมายถึงฟักทองชนิดหนึ่งที่ชาวโปรตุเกสได้นำพันธุ์จากประเทศกัมพูชามาปลูกในญี่ปุ่น (ฟักทองเป็นพืชที่มีถิ่นกำเนิดในทวีปอเมริกา) ส่วนคำว่า 南瓜 ภาษาญี่ปุ่นสามารถอ่านได้ว่า นังกะ (หรือ โบบูระ) ตรงกับภาษาจีนกลางว่า หนานกวา แปลว่า ฟักทอง

ดูเพิ่ม
สปาเกตตีสควอช
สลัดโซเม็ง
ฮิยาชิจูกะ
# ฮอนด้า แอคคอร์ด ไฮบริด
ฮอนด้า แอคคอร์ด ไฮบริด เป็นรถยนต์ขนาดกลาง 4 ประตู ผลิตโดยบริษัทฮอนด้า เปิดตัวจำหน่ายเมื่อปี 2557 เครื่องยนต์ทำงาน้ดวยมอเตอร์ไฟฟ้า 2 ตัว เกียร์ E-CVT ระบบไฮบริดของ Honda Accord Hybrid เป็นแบบ Sport Hybrid Interlligent Multi-Mode Drive หรือ i-MMD ทำงานด้วยเครื่องยนต์ Atkinson Cycle เบนซิน i-VTEC บล๊อก 4 สูบ DOHC ขนาด 2.0 ลิตร 

คุณสมบัติอื่นๆ ของรถยนต์ ฮอนด้า แอคคอร์ด ไฮบริด 
เพิ่มระบบความปลอดภัยด้านหน้า Collision Mitigation BrakeSistem(CMBS)ระบบเตือนการชนด้านหน้าด้านเรดาห์ พร้อมตัวช่วยเบรก เป็นระบบที่ช่วยลดความเร็วของตัวรถ เมื่ออยู่ใกล้คันหน้ามากเกินไป เพื่อลดอัดการการเสี่ยงและลดความรุนแรงในการชน มีกล้องตรงกระจกด้านข้างซ้าย เพื่อมองในมุมอับ และจะแสดงผลผ่านหน้าจอ กล้องส่องภาพด้านหลังสามารถปรับได้ 3 ระดับในการมอง G Force Control (G-con)เทคโนโลยีความปลอดภัยเพื่อดูซับและกระจายแรงกระแทกของตัวรถ
# ขิงญี่ปุ่น
ขิงญี่ปุ่น หรือ เมียวงะ  จัดอยู่ในสปีชีส์ Zingiber mioga ในวงศ์ขิง (Zingiberaceae) เป็นพืชอายุหลายปีที่เป็นไม้ล้มลุก ผลัดใบ เป็นพืชพื้นเมืองของญี่ปุ่น จีน และตอนใต้ของเกาหลีFlora of China v 24 p 332, 蘘荷 rang he, Zingiber mioga (Thunberg) Roscoe, Trans. Linn. Soc. London, Bot. 8: 348. 1807. Cole TCH, Nürnberger S "Zingiber mioga and its Cultivars,"  The Plantsman. Royal Horticultural Society. December 2014, 4: 226-229. ใช้เพียงดอกตูมและหน่อที่ดูน่ารับประทานเท่านั้น ในการนำมาทำอาหารMatsuhisa, Nobu and Mark Edwards. (2007). Nobu West, p. 252. ดอกตูมจะถูกหั่นอย่างสวยงาม และใช้ในครัวญี่ปุ่นเพื่อประดับอาหาร สำหรับซุปเต้าเจี้ยว (มิโซชิรุ) เครื่องดองแบบจีน (ซูโนโมโนะ) และอาหารเช่นมะเขือเผา ในครัวเกาหลี ดอกตูมถูกเสียบไม้สลับกับเนื้อสัตว์ จากนั้นจึงนำไปทอดในน้ำมันตื้น ๆ

แต่เดิมขิงชนิดนี้เป็นพืชที่เก็บเกี่ยวในญี่ปุ่น แต่ต่อมามีผู้นำไปปลูกในออสเตรเลียและนิวซีแลนด์เพื่อส่งออกไปยังตลาดญี่ปุ่น

เช่นเดียวกับพืชป่าทั่วไป ขิงญี่ปุ่นชอบที่ร่มแสงแดดรำไร ทนความหนาวเย็นได้ -18 องศาเซลเซียส หรือ 0 องศาฟาเรนไฮต์ และอาจทนความเย็นได้มากกว่านั้น

 สรรพคุณทางยา 
องค์ประกอบบางอย่างของขิงญี่ปุ่นเป็นพิษต่อเซลล์ (Cytotoxic) องค์ประกอบอื่น ๆ แสดงคุณลักษณะที่ดี ในความเป็นไปได้ที่จะต่อต้านสารที่ก่อให้เกิดมะเร็ง (Anti-carcinogenic)Ha Won Kim et al.  "Suppressive Effects of Mioga Ginger and Ginger Constituents on Reactive Oxygen and Nitrogen Species Generation, and the Expression of Inducible Pro-Inflammatory Genes in Macrophages," Antioxidants & Redox Signaling. November/December 2005, 7(11-12): 1621-1629]; retrieved 2013-8-4.
# แมวน้ำมีหู
แมวน้ำมีหู  เป็นวงศ์ที่จัดอยู่ในวงศ์ใหญ่สัตว์ตีนครีบ มี 15 สปีชีส์ ใน 7 สกุล (อีกสปีชีส์หนึ่งสูญพันธุ์ไปแล้วในช่วงปี ค.ศ. 1947) วงศ์แมวน้ำมีหูมีสองวงศ์ย่อย ได้แก่ วงศ์ย่อยสิงโตทะเล กับ วงศ์ย่อยแมวน้ำขน (fur seals) วงศ์แมวน้ำมีหูเป็นวงศ์ที่แตกต่างจากวงศ์แมวน้ำแท้ (true seals) และ วงศ์วอลรัส แมวน้ำมีหูเป็นสัตว์กึ่งบกกึ่งน้ำ โดยออกหากินและเดินทางในน้ำ แต่ผสมพันธุ์และพักผ่อนบนแผ่นดินหรือน้ำแข็ง อาศัยอยู่ในอากาศที่ค่อนข้างหนาว อยู่ตามมหาสมุทรแปซิฟิก มหาสมุทรใต้ มหาสมุทรอินเดียตอนใต้และมหาสมุทรแอตแลนติกตอนใต้ จะไม่ค่อยอาศัยในมหาสมุทรแอตแลนติก
 อ้างอิง 

 Berta, A., and L. Sumich (1999) Marine Mammals: Evolutionary Biology. San Diego: Academic Press.
*
หมวดหมู่:สัตว์ตีนครีบ
# หมาป่าดิงโก
หมาป่าดิงโก  สุนัขป่าชนิดย่อย ชนิดหนึ่ง พบได้เฉพาะที่ออสเตรเลียเท่านั้น หมาป่าดิงโกเป็นสุนัขป่าชนิดย่อยเพียงชนิดเดียวเท่านั้นที่มีรูปร่างหน้าตาคล้ายสุนัขบ้านมากที่สุด จึงสันนิษฐานว่าบรรพบุรุษของหมาป่าดิงโก สืบเชื้อสายมาจากสุนัขบ้านจากเอเชียอาคเนย์ (รวมถึงประเทศไทยด้วย) โดยเข้ามาอยู่ในออสเตรเลียเมื่อราว 3,000-4,000 ปีก่อน หมาป่าดิงโกจัดเป็นสัตว์เพียงชนิดเดียวเท่านั้นในวงศ์สุนัข (Canidae) ที่พบในออสเตรเลีย
thumb|200px|left|แผนที่แสดงความเป็นไปได้ในการอพยพของหมาป่าดิงโก
หมาป่าดิงโกเป็นสุนัขป่าขนสั้น หางเป็นพวง สีขนมีหลากหลายมาก ส่วนใหญ่จะเป็นสีน้ำตาลอมเหลือง ในบางตัวอาจมีสีเทาหรือแดง แม้กระทั่งขาวล้วนหรือดำล้วนก็มี มีอุปนิสัยอยู่รวมกันเป็นฝูงใหญ่ มีนิสัยดุร้ายและปราดเปรียวมาก แม้พื้นที่ ๆ อาศัยอยู่จะเป็นทะเลทรายหรือที่ราบกว้างใหญ่ แต่หมาป่าดิงโกก็สามารถป่ายปีนก้อนหินหรือหน้าผาได้อย่างคล่องแคล่ว

ขนาดเมื่อโตเต็มที่ สูงประมาณ 52-60 เซนติเมตร ความยาวลำตัวตั้งแต่ปลายจมูกจรดหาง 117-124 เซนติเมตร น้ำหนักตัวประมาณ 13-24 กิโลกรัม

หมาป่าดิงโกจัดเป็นสัตว์อันตรายชนิดหนึ่งในออสเตรเลีย โดยจะโจมตีใส่สัตว์เลี้ยงของมนุษย์เช่น แกะ หรือ ม้า ได้ แม้กระทั่งโจมตีใส่มนุษย์และทำร้ายจนถึงแก่ความตายได้ด้วย หมาป่าดิงโกเป็นสุนัขที่ไม่เชื่อง ดังนั้น จึงตกเป็นสัตว์ที่ถูกล่าในศตวรรษที่ผ่านมา

ปัจจุบัน หมาป่าดิงโก มีสถานะที่มีความเสี่ยงในการสูญพันธุ์  ในทางตอนใต้และตะวันออกของออสเตรเลีย มีการแบ่งเขตเป็นพื้นที่อนุรักษ์พันธุ์หมาป่าดิงโก เพื่อไม่ให้หมาป่าดิงโกเข้ามาปะปนกับมนุษย์หรือสัตว์ชนิดอื่น  โดยกั้นเป็นรั้วยาวกว่าครึ่งของประเทศออสเตรเลีย  ซึ่งจัดเป็นแนวรั้วที่ยาวที่สุดในโลก

ในปี ค.ศ. 2010 นักวิทยาศาสตร์จากมหาวิทยาลัยนิวเซาท์เวลส์ ได้เปิดเผยผลการวิจัยว่า จากการศึกษาดีเอ็นเอพบว่า หมาป่าดิงโกและสุนัขป่านิวกินี (C. l. hallstromi) ซึ่งเป็นสุนัขป่าพื้นเมืองของเกาะนิวกินี นั้นเป็นสายพันธุ์สุนัขป่าที่ใกล้เคียงกับสุนัขบ้านมากที่สุด และถือเป็นสายพันธุ์สุนัขแท้ ๆ ที่เก่าแก่ที่สุดในโลก ซึ่งปัจจุบันนี้สุนัขทั้ง 2 สายพันธุ์นี้ก็ใกล้สูญพันธุ์อย่างเต็มที่แล้ว โดยเฉพาะหมาป่าดิงโกที่เสี่ยงต่อการสูญพันธุ์เพราะการผสมข้ามสายพันธุ์ เพราะกว่า 80 เปอร์เซนต์ ของหมาป่าดิงโกที่อาศัยแถบชายฝั่งทางตะวันออกของออสเตรเลียเป็นพันธุ์ผสมที่ผสมกับสุนัขสายพันธุ์อื่น ดีเอ็นเอชี้ “หมาป่าดิงโก” อาจเป็นสุนัขพันธุ์เก่าแก่ที่สุดในโลก  จากผู้จัดการออนไลน์ ในปัจจุบันหมาป่าดิงโกสายพันธุ์แท้หลงเหลือเพียงแห่งเดียวเท่านั้น คือ เกาะเฟรเซอร์ ในรัฐควีนส์แลนด์ ทางภาคตะวันออกเฉียงเหนือของออสเตรเลีย
# วัดยวด
วัดยวด ตั้งอยู่บ้านเลียบ เลขที่ 21 หมู่ที่ 7 ตำบลบ้านแพนอำเภอเสนา จังหวัดพระนครศรีอยุธยา สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบลุ่ม อยู่ริมแม่น้ำน้อย มีเนื้อที่ 47 ไร่ 3 งาน 25 ตารางวา โฉนดเลขที่ 15600 มีที่ธรณีสงฆ์ จำนวน 1 แปลง มีเนื้อที่ 3 ไร่ 2 งาน 3 ตารางวา โฉนดเลขที่ 187 .หนังสือประวัติวัดทั่วราชอาณาจักร เล่ม 4 หน้า 291 กองพุทธศาสนสถาน, กรมการศาสนา กระทรวงศึกษาธิการ: .

 อาณาเขต 
 ทิศเหนือ ติดต่อกับที่ดินของวัดโบสถ์ (ล่าง) 
 ทิศใต้ ติดต่อกับทางสาธารณ 
 ทิศตะวันออก ติดต่อกับถนนชลประทาน
 ทิศตะวันตก ติดต่อกับแม่น้ำน้อย 

 ประวัติ 
วัดยวด ตั้งขึ้นเมื่อ พ.ศ. 2125 ได้รับพระราชทานวิสุงคามสีมาครั้งหลังสุดเนื่องจากมีการก่อสร้างอุโบสถหลังใหม่ขึ้นเมื่อ วันที่ 21 มีนาคม พ.ศ. 2520 มีเขตวิสุงคามสีมากว้าง 26 เมตร ยาว 41 เมตร .หนังสือประวัติวัดทั่วราชอาณาจักร เล่ม 4 หน้า 291 กองพุทธศาสนสถาน, กรมการศาสนา กระทรวงศึกษาธิการ: .
 ศาสนสถาน 
 1.1 อุโบสถ สร้างเมื่อ พ.ศ. 2412 ขนาดกว้าง 7 เมตร ยาว 23 เมตร เป็นอาคารคอนกรีตเสริมเหล็ก ได้รับพระราชทานวิสุงคามสีมาครั้งใหม่ เมื่อ วันที่ 21 มีนาคม พ.ศ. 2520 มีเขตวิสุงคามสีมากว้าง 26 เมตร ยาว 41 เมตร .หนังสือประวัติวัดทั่วราชอาณาจักร เล่ม 4 หน้า 291 กองพุทธศาสนสถาน, กรมการศาสนา กระทรวงศึกษาธิการ: .
 ศาสนวัตถุ 
 1.1 พระประธานในอุโบสถ พุทธลักษณะ เป็นพระพุทธรูป ปางสมาธิ ขนาดพระเพลากว้าง - นิ้ว สูง - นิ้ว  ''1.2 พระพุทธรูปยืน พุทธลักษณะ เป็นพระพุทธรูป ปาง- ขนาด สูง - นิ้ว 
 1.3 พระพุทธรูปทองคำขาว พุทธลักษณะ เป็นพระพุทธรูป ปางสมาธิ ขนาดพระเพลากว้าง - นิ้ว สูง - นิ้ว .หนังสือประวัติวัดทั่วราชอาณาจักร เล่ม 4 หน้า 291 กองพุทธศาสนสถาน, กรมการศาสนา กระทรวงศึกษาธิการ: .

 เสนาสนะ 
 1.1 หอสวดมนต์, กุฏิสงฆ์, กุฏิเจ้าอาวาสสร้างเมื่อ พ.ศ. 2472 กว้าง 9 เมตร ยาว 16 เมตร  ''1.2 ศาลาการเปรียญ สร้างเมื่อ พ.ศ. 2494 กว้าง 15 เมตร ยาว 23 เมตร 
 1.3 กุฏิสงฆ์ จำนวน 7 หลัง เป็นอาคารไม้และครึ่งตึกครึ่งไม้ ' นอกจากนี้ ยังมี ฌาปนสถาน ศาลาอเนกประสงค์ โรงเก็บพัสดุ โรงครัว ซุ้มประตูวัด '''.หนังสือประวัติวัดทั่วราชอาณาจักร เล่ม 4 หน้า 291 กองพุทธศาสนสถาน, กรมการศาสนา กระทรวงศึกษาธิการ: .

 การบริหารและการปกครอง 
 ลำดับเจ้าอาวาส 
 <center>ลำดับเจ้าอาวาสวัดยวด ต.บ้านแพน อ.เสนา จ.พระนครศรีอยุธยา </center> ลำดับที่ รายนาม/สมณศักดิ์ เริ่มวาระ สิ้นสุดวาระ หมายเหตุ 1 พระอธิการแจ่ม   มรณภาพ 2 พระอธิการเจิม  มรณภาพ 3 พระอธิการจิม ธรรมโชติ  พ.ศ. 2487มรณภาพ 4 พระอธิการเทียม จนฺทโชโต พ.ศ. 2488 พ.ศ. 2494ลาสิกขา 5 พระอธิการประเสริฐ ปสฏฺโฐ พ.ศ. 2495 พ.ศ. 2502มรณภาพ 6 พระอธิการซ่ำ สุทฺธาธิโก พ.ศ. 2503 พ.ศ. 2508มรณภาพ 7 พระอธิกาภู อตฺตรกฺโข พ.ศ. 2509 พ.ศ. 2531มรณภาพ 8 พระครูปลัดถนอม ฌานรโต พ.ศ. 2533 พ.ศ. 2560มรณภาพ 9 พระปลัดอานนท์ อานนฺโท พ.ศ. 2560 ปัจจุบันปัจจุบัน
# ฟุตบอลในประเทศอาร์เจนตินา
ฟุตบอลในประเทศอาร์เจนตินา เป็นกีฬาที่ได้รับความนิยมมากที่สุดของประเทศ โดยเป็นหนึ่งในประเทศที่มีผู้เล่นมากที่สุด (2,658,811 คน ซึ่งแบ่งเป็น 331,811 คนที่ได้ทำการจดทะเบียน และ 2,327,000 คนที่ไม่ได้ทำการจดทะเบียน; กับ 3,377 สโมสร และเจ้าหน้าที่ 37,161 คน โดยอิงข้อมูลจากฟีฟ่า) และเป็นกีฬาสันทนาการที่ได้รับความนิยมมากที่สุด โดยมีผู้เล่นตั้งแต่วัยเด็กถึงวัยชราSecretaría de Deportes de la Nación e INDEC; Censo sobre Hábitos en actividades físicas y deportivas de la población argentina, Buenos Aires, 2000. ร้อยละของชาวอาร์เจนตินาประกาศถึงความภักดีต่อสโมสรฟุตบอลอาร์เจนตินาเป็นจำนวนถึง 90 เปอร์เซนต์Consulto Aequis  

ฟุตบอลได้รับการแนะนำให้รู้จักในประเทศอาร์เจนตินาในช่วงครึ่งหลังของคริสต์ศตวรรษที่ 19 โดยผู้อพยพชาวอังกฤษที่บัวโนสไอเรส และได้มีการจัดการแข่งขันลีกอาร์เจนตินาครั้งแรกขึ้นใน ค.ศ. 1891 นับเป็นลีกที่มีความเก่าแก่ที่สุดเป็นอันดับสามของโลก (นับตั้งแต่บริเตนใหญ่และเนเธอร์แลนด์)Argentina 1891 at rsssf ส่วนสมาคมฟุตบอลอาร์เจนตินา (อาฟา) ได้รับการก่อตั้งขึ้นใน ค.ศ. 1893 และเป็นสมาคมฟุตบอลแห่งชาติที่มีความเก่าแก่ที่สุดเป็นอันดับแปดของโลก

ฟุตบอลทีมชาติอาร์เจนตินาเป็นหนึ่งในแปดทีมชาติที่เคยชนะการแข่งขันฟุตบอลโลก โดยสามารถทำได้ใน ค.ศ. 1978 และ 1986 รวมทั้งได้ตำแหน่งรองชนะเลิศใน ค.ศ. 1930 และ 1990 ทีมนี้ยังชนะการแข่งขันระดับแถวหน้า ดังรายการโกปาอาเมริกาถึงสิบสี่สมัย รวมถึงคอนเฟเดอเรชันส์คัพใน ค.ศ. 1992 ส่วนฟุตบอลโอลิมปิกทีมชาติอาร์เจนตินาเคยได้รับรางวัลสองเหรียญทอง (ใน ค.ศ. 2004 และ 2008) ในขณะที่รุ่นอายุไม่เกิน 20 ปี ได้เคยชนะการแข่งขันฟุตบอลโลกเยาวชนอายุไม่เกิน 20 ปี มาแล้วถึงหกสมัย ส่วนการแข่งขันในระดับสโมสร ทีมสโมสรจากอาร์เจนตินายังชนะการแข่งขันฟุตบอลชิงแชมป์สโมสรโลกได้มากที่สุด (9 สมัย) และมากที่สุดในโกปาบีเบร์ตาโดรีช (22 สมัย)

สำหรับฟุตบอลหญิงได้มีการแข่งขันลีกแห่งชาติตั้งแต่ ค.ศ. 1991 ซึ่งคือรายการกัมเปโอนาโตเดฟุตโบลเฟเมนิโน นอกจากนี้ ฟุตบอลหญิงทีมชาติอาร์เจนตินายังได้รับการคัดเลือกเข้าสู่การแข่งขันฟุตบอลโลกหญิงครั้งแรกใน ค.ศ. 2007 และชนะการแข่งขันฟุตบอลหญิงชิงแชมป์อเมริกาใต้ (ซึ่งเป็นการแข่งขันระดับสูงสุดของทวีป) ครั้งแรกใน ค.ศ. 2006

ส่วนด้านฟุตซอล ทีมชาติอาร์เจนตินาได้เป็นแชมป์อาเอเมเอเฟ ฟุตซอลเวิลด์คัพ ใน ค.ศ. 1994 AMF statistics   รวมถึงได้เข้าแข่งขันฟุตซอลชิงแชมป์โลกของสหพันธ์ฟุตบอลระหว่างประเทศ โดยได้อันดับสี่ในฟุตซอลชิงแชมป์โลก 2004 ทีมชาติอาร์เจนตินายังชนะการแข่งขันฟุตซอลโกปาอาเมริกาใน ค.ศ. 2003 นอกจากนี้ ทีมชาติอาร์เจนตินายังได้เป็นแชมป์โลกฟุตซอลสำหรับคนพิการทางสายตาใน ค.ศ. 1998

ทีมชาติอาร์เจนตินายังชนะการแข่งขันฟุตบอลชายหาดชิงแชมป์โลก โดยมีผลงานที่ดีที่สุดคืออันดับสามใน ค.ศ. 2001AFA - Fútbol Playa
# สัตว์ตีนครีบ
สัตว์ตีนครีบ (Pinnipedia) เป็นเคลดที่มีสัตว์เลี้ยงลูกด้วยน้ำนมทางทะเลที่มีเท้าครีบ มีวงศ์อื่น ๆ รองลงมาได้แก่ วงศ์วอลรัส วงศ์แมวน้ำมีหู และ วงศ์แมวน้ำ สัตว์ตีนครีบมี 33 สปีชีส์ และมีมากกว่า 50 สปีชีส์ที่สูญพันธุ์ไปแล้ว โดยมีการค้นพบจากหลักฐานของซากดึกดำบรรพ์ สัตว์ตีนครีบจัดอยู่ในอันดับสัตว์กินเนื้อ และสัตว์ในวงศ์อื่นที่มีเชื้อสายใกล้เคียงมากที่สุดคือสัตว์ในวงศ์หมีและวงศ์เพียงพอน (เพียงพอน แรคคูน และสกังก์)

 กายวิภาคศาสตร์และสรีรวิทยา 
 การควบคุมอุณหภูมิ 
thumb|right|แมวน้ำช้างถิ่นเหนือนอนพักผ่อนในน้ำ

 การหลับนอน 
สัตว์ตีนครีบสามารถใช้ชีวิตในใต้น้ำทะเลได้เป็นเวลาหลายเดือน จึงสามารถนอนหลับในน้ำได้ นักวิทยาศาสตร์พบว่าสัตว์ตีนครีบมักนอนหลับครั้งละภายในไม่กี่นาทีในระหว่างที่นอนหงายท้อง เมื่อสัตว์ตีนครีบนอนหลับในน้ำทะเล ครึ่งหนึ่งของสมองจะหลับแต่อีกครึ่งของสมองจะตื่น สิ่งนี้เป็นสิ่งที่เหมือนสัตว์เลี้ยงลูกด้วยน้ำนมทางทะเลชนิดอื่น ๆ ซึ่งเป็นสิ่งที่ทำให้สัตว์ตีนครีบสามารถหลบหลีกสัตว์ร้ายได้ทัน  ยามเมื่อสัตว์ตีนครีบนอนบนบก สมองทั้งสองข้างมักหลับสนิท
# วงศ์ครึ่งหมา
วงศ์ย่อยครึ่งหมา (Hemicyoninae) หรือ วงศ์ย่อยสัตว์ครึ่งหมา เป็นวงศ์ย่อยที่สูญพันธุ์ไปแล้ว ถิ่นอาศัยเก่าคือยุโรป อเมริกาเหนือ แอฟริกา และ เอเชีย ในต้นสมัยโอลิโกซีนถึงปลายสมัยไมโอซีน เคยมีชีวิตอยู่เมื่อ 33.9–5.3 ล้านปี จัดเป็นวงศ์ย่อยของหมี McKenna, Malcolm C., and Bell, Susan K. 1997. Classification of Mammals Above the Species Level. Columbia University Press, New York, 631 pp. ISBN 0-231-11013-8 
การจัดจำแนก
 วงศ์ย่อย †Hemicyoninae (Frick, 1926)
 เผ่า †Cephalogalini (de Bonis, 2013)
 †Adelpharctos (de Bonis, 1971)
 †Adelpharctos ginsburgi (de Bonis, 2011)
 †Adelpharctos mirus (de Bonis, 1971)
 †Cyonarctos (de Bonis, 2013)
 †Cyonarctos dessei (de Bonis, 2013)
 †Phoberogale (Ginsburg & Morales, 1995)
 †Phoberogale minor (Filhol, 1877)
 †Phoberogale bonali (Helbing, 1928)
 †Phoberogale depereti (Viret, 1929)
 †Phoberogale gracile (Pomel, 1847)
 †Filholictis (de Bonis, 2013)
 †Filholictis filholi (Munier-Chalmas, 1877)
 †Cephalogale (Jourdan, 1862)
 †Cephalogale shareri (Wang, et al., 2009)
 †Cephalogale gergoviensis (Viret, 1929)
 †Cephalogale ginesticus (Kuss, 1962)
 †Cephalogale geoffroyi (Jourdan, 1862)
 เผ่า †Phoberocyonini (Ginsburg & Morales, 1995)
 †Plithocyon (Ginsburg, 1955)
 †Plithocyon armagnacensis (Ginsburg, 1955)
 †Plithocyon statzlingii (Frick, 1926)
 †Plithocyon bruneti (Ginsburg, 1980)
 †Plithocyon barstowensis (Frick, 1926)
 †Plithocyon ursinus (Cope, 1875)
 †Phoberocyon (Ginsburg, 1955)
 †Phoberocyon hispanicus (Ginsburg & Morales, 1998)
 †Phoberocyon dehmi (Ginsburg, 1955)
 †Phoberocyon huerzeleri (Ginsburg, 1955)
 †Phoberocyon aurelianensis (Mayet, 1908)
 †Phoberocyon youngi (Xiang et al., 1986)
 †Phoberocyon johnhenryi (White, 1947)
 เผ่า †Hemicyonini (Frick, 1926)
 †Zaragocyon (Ginsburg & Morales, 1995)
 †Zaragocyon daamsi (Ginsburg & Morales, 1995)
 †Dinocyon (Jourdan, 1861)
 †Dinocyon aurelianensis (Frick, 1926)
 †Dinocyon sansaniensis (Frick, 1926)
 †Dinocyon thenardi (Jourdan, 1861)
 †Hemicyon (Lartet, 1851)
 †Hemicyon barbouri (Colbert, 1941)
 †Hemicyon teilhardi (Colbert, 1939)
 †Hemicyon grivensis (Frick, 1926)
 †Hemicyon minor (Dépéret, 1887)
 †Hemicyon sansaniensis (Lartet, 1851)
# สมาพันธ์วอลเลย์บอลอเมริกาใต้
สมาพันธ์วอลเลย์บอลอเมริกาใต้  เป็นองค์กรที่ดูแลการแข่งขันวอลเลย์บอลในทวีปอเมริกาใต้ สำนักงานใหญ่ตั้งอยู่ในรีโอเดจาเนโร ประเทศบราซิล

 ประวัติ 

 สมาชิก 
ณ ปี ค.ศ. 2004 สหพันธ์ต่อไปนี้เป็นสมาชิกของสมาพันธ์
รหัสประเทศสหพันธ์ARGสหพันธ์วอลเลย์บอลอาร์เจนตินา (เฟบา) BOLสหพันธ์วอลเลย์บอลโบลิเวียBRAสมาพันธ์วอลเลย์บอลบราซิลCHIสหพันธ์วอลเลย์บอลชิลีCOLสหพันธ์วอลเลย์บอลโคลอมเบียECUสหพันธ์วอลเลย์บอลเอกวาดอร์GUFสมาคมวอลเลย์บอลเฟรนช์เกียนาGUYสหพันธ์วอลเลย์บอลกายอานาPARสหพันธ์วอลเลย์บอลปารากวัยPERสหพันธ์วอลเลย์บอลเปรูURUสหพันธ์วอลเลย์บอลอุรุกวัยVENสหพันธ์วอลเลย์บอลเวเนซุเอลา

 การแข่งขัน 
 จัดโดยสมาพันธ์ 
ชาย

 วอลเลย์บอลชายชิงแชมป์อเมริกาใต้
 วอลเลย์บอลชายชิงแชมป์สโมสรอเมริกาใต้
 วอลเลย์บอลชายชิงแชมป์อเมริกาใต้ รุ่นอายุไม่เกิน 23 ปี
 วอลเลย์บอลชายชิงแชมป์อเมริกาใต้ รุ่นอายุไม่เกิน 21 ปี
 วอลเลย์บอลชายชิงแชมป์อเมริกาใต้ รุ่นอายุไม่เกิน 19 ปี 
 วอลเลย์บอลชายชิงแชมป์อเมริกาใต้ รุ่นอายุไม่เกิน 17 ปี

หญิง
 วอลเลย์บอลหญิงชิงแชมป์อเมริกาใต้
 วอลเลย์บอลหญิงชิงแชมป์สโมสรอเมริกาใต้
 วอลเลย์บอลหญิงชิงแชมป์อเมริกาใต้ รุ่นอายุไม่เกิน 22 ปี
 วอลเลย์บอลหญิงชิงแชมป์อเมริกาใต้ รุ่นอายุไม่เกิน 20 ปี
 วอลเลย์บอลหญิงชิงแชมป์อเมริกาใต้ รุ่นอายุไม่เกิน 18 ปี 
 วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี

 แชมป์ปัจจุบัน 
  วอลเลย์บอลชิงแชมป์อเมริกาใต้  วอลเลย์บอลชิงแชมป์อเมริกาใต้ รุ่นอายุไม่เกิน 23 ปี (ชาย / หญิง)  วอลเลย์บอลเยาวชนชิงแชมป์อเมริกาใต้(ชาย / หญิง)  วอลเลย์บอลยุวชนชิงแชมป์อเมริกาใต้(ชาย / หญิง)  วอลเลย์บอลเด็กชิงแชมป์อเมริกาใต้(ชาย / หญิง)  วอลเลย์บอลชิงแชมป์สโมสรอเมริกาใต้(ชาย / หญิง)ชาย  (2013)  (2014)   (2014)   (2014)   (2013)   Sada Cruzeiro (2014)หญิง  (2013)   (2014)   (2014)   (2014)   (2013)   SESI SP (2014)

 จัดร่วมกับสมาพันธ์วอลเลย์บอลอเมริกาเหนือฯ 

ชาย

 วอลเลย์บอลชายแพนอเมริกันคัพ
 วอลเลย์บอลชายแพนอเมริกันคัพ รุ่นอายุไม่เกิน 23 ปี
 วอลเลย์บอลเยาวชนชายแพนอเมริกันคัพ รุ่นอายุไม่เกิน 21 ปี
 วอลเลย์บอลยุวชนชายแพนอเมริกันคัพ รุ่นอายุไม่เกิน 19 ปี

หญิง

 วอลเลย์บอลหญิงแพนอเมริกันคัพ
 วอลเลย์บอลหญิงแพนอเมริกันคัพ รุ่นอายุไม่เกิน 22 ปี
 วอลเลย์บอลเยาวชนหญิงแพนอเมริกันคัพ รุ่นอายุไม่เกิน 20 ปี
 วอลเลย์บอลยุวชนหญิงแพนอเมริกันคัพ รุ่นอายุไม่เกิน 18 ปี

 แชมป์ปัจจุบัน 
  วอลเลย์บอลหญิงแพนอเมริกันคัพ (ชาย / หญิง)  วอลเลย์บอลแพนอเมริกันคัพ รุ่นอายุไม่เกิน 23 ปี(ชาย / หญิง)  วอลเลย์บอลเยาวชนแพนอเมริกันคัพ (ชาย / หญิง)  วอลเลย์บอลยุวชนแพนอเมริกันคัพ (ชาย / หญิง)ชาย  (2013)   (2012)   (2011)   (2011)หญิง  (2013)   (2012)   (2013)   (2013)

 วอลเลย์บอลชายหาด 
 วอลเลย์บอลชายหาดอเมริกาใต้
# อีกันบาการ์
อีกันบาการ์ (มาเลเซียและ) เป็นอาหารมาเลเซียและอินโดนีเซียที่ทำจากปลาย่างหรืออาหารทะเลอย่างอื่น แปลตรงตัวว่าปลาเผา เป็นอาหารที่เป็นที่นิยมในอินโดนีเซียโดยเฉพาะทางตะวันออก ปลามักจะปรุงด้วยเครื่องเทศบด บางครั้งใส่กะปิหรือซีอิ๊วหวานแล้วนำไปย่าง บางครั้งห่อด้วยใบตองขณะย่าง

 เครื่องปรุง  
ปลามักจะปรุงด้วยซีอิ๊วและน้ำมันมะพร้าวหรือเนยเทียม ส่วนผสมที่เป็นเครื่องเทศจะต่างกันไปตามท้องถิ่น ส่วนใหญ่จะใช้ หัวหอม กระเทียม พริก ผักชี น้ำมะขาม ขมิ้น ข่าและเกลือ ในชวาและส่วนใหญ่ในอินโดนีเซียปลาจะออกรสหวานมากกว่ารสอื่น แต่ในมีนังกาเบา สุมาตรา และในคาบสมุทรมลายู ปลาจะออกสีเหลืองและรสเผ็ดและไม่ใส่ซีอิ๊วหวาน นิยมรับประทานปลาย่างนี้กับซัมบัลเบอลาจัน หรือซัมบัลเกอจัป

รูปภาพ